Johan Nieuhof

Johan NIEUHOF (22a de Julio 1618 – 8a de Oktobro 1672) estis nederlanda veturanto kiu verkis pri siaj veturoj al Brazilo, Ĉinio kaj Hindio. La plej fama de tiuj estis vojaĝo de 2 400 kilometroj el Kantono ĝis Pekino en 1655-1657, kiu igis lin aŭtoritata okcidenta verkisto en Ĉinio. Li verkis Het Gezantschap Der Neerlandtsche Oost-Indische Compagnie pri sia veturado. 

Nieuhof estis dungita en Brazilo por esplori la regionojn inter la riveroj Maranjo kaj São Francisco, kaj faris apartan studon pri la ĉirkaŭaĵo de Pernambuko. Li forlasis Brazilon en 1649, post la portugala venko en la Dua Batalo de Guararapes. Post sia reveno, Nieuhof aliĝis al la servo de la Nederlanda Orienthinda Kompanio (aŭ "VOC"). En la servo de la VOC, li loĝis plurajn jarojn en Batavio, kaj poste estis nomumita en 1654 stevardo de ambasado al la relative nova imperiestro Qing de Ĉinio sub Peter de Goyer kaj Jacob de Keyser, kiu celis akiri komercajn rajtojn ĉe la suda marbordo de Ĉinio.

eta|maldekstre|210ra|Het Gezantschap Der Neerlandtsche Oost-Indische Compagnie
Li restis en Ĉinio ĝis 1657. En 1663, li funkciis kiel ambasadoro en Kolamo, post la okupacio de la Malabara Marbordo fare de Rijckloff van Goens. Dum ĉi tiu periodo, li vizitis plurajn ĉefojn de indiĝenaj triboj por certigi komercajn rilatojn kun ili. Poste, oni proponis al li postenon en Cejlono, kie li estis postenigita inter 1663 kaj 1667. Li estis malliberigita dum sep monatoj pro kontraŭleĝa komerco de perloj. Nieuhof estis sendita al Batavio fare de Hendrik van Rheede kaj maldungita de la Nederlanda Orienthinda Kompanio.

Reveninte al Hindioj post vojaĝo hejmen en 1672, li haltis sur la insulo Madagaskaro. La 8-an de oktobro 1672, Nieuhof vojaĝis internen kune kun la unua oficiro, serĉante la lokajn tribojn por komerci kun ili, kaj ankaŭ certigi akvon por sia ŝipanaro. Aŭdinte plurajn pafojn, la kapitano sendis duan ŝipon al la insulo por atendi la revenon de Nieuhof. Post tri tagoj da atendado, la kapitano supozis, ke Nieuhof kaj lia kompanio estis murditaj kaj plu velis al Maŭricio. Laŭ ordono de la estrara konsilio en Amsterdamo, ŝipo estis sendita de la Kabo de Bona Espero por repreni Nieuhof kaj liajn kamaradojn, sed neniu spuro de ili estis trovita.

Verkoj
 Johannes Nieuhof (1668), Legatio batavica ad magnum Tartariæ chamum Sungteium, modernum Sinæ imperatorem; Historiarum narratione, quæ legatis in provinciis Quantung, Kiangsi, Nanking, Xantung, Peking, & aula imperatoriâ ab anno 1655 ad annum 1657 obtigerunt ..., Amstelodami: Jacobum Meursium, OCLC 2134985, OL 23411529M
 Het gezantschap der Neêrlandtsche Oost-Indische Compagnie, aan den grooten Tartarischen Cham, den tegenwoordigen keizer van China : waar in de gedenkwaerdighste geschiedenissen, die onder het reizen door de Sineesche landtschappen, Quantung, Kiangsi, Nanking, Xantung en Peking, en aan het keizerlijke hof te Peking, sedert den jare 1655 tot 1657 zijn voorgevallen, op het bondigste verhandelt worden : befeffens een naukeurige Beschryving der Sineesche steden, dorpen, regeering, wetenschappen, hantwerken, zeden, godsdiensten, gebouwen, drachten, schepen, bergen, gewassen, dieren, &c. en oorlogen tegen de Tarters : verçiert men over de 150 afbeeltsels, na't leven in Sina getekent. Amsterdam: Jacob van Meurs, 1665. 
 Zee- en Lant-Reise door verscheide Gewesten van Oostindien, behelzende veele zeldzaame en wonderlijke voorvallen en geschiedenissen. Beneffens een beschrijving van lantschappen, dieren, gewassen, draghten, zeden en godsdienst der inwoonders: En inzonderheit een wijtloopig verhael der Stad Batavia. Amsterdam: de Weduwe van Jacob van Meurs, 1682. 
 Gedenkweerdige Brasiliaense Zee- en Lant-Reise und Zee- en Lant-Reize door verscheide Gewesten van Oostindien. Amsterdam: de Weduwe van Jacob van Meurs, 1682.

Bibliografio
 Blussé, L. & R. Falkenburg (1987) Johan Nieuwhofs beelden van een Chinareis, 1655-1657. Middelburg.
 Nieuhof, J. (1988) Voyages & Travels to the East Indies 1653-1670. Oxford University Press.
 Sun, Jing (2013) The illusion of verisimilitude: Johan Nieuhof’s images of China, doktoriga disertacio, Leiden University pdf
 Ulrichs, F. (2003) Johan Nieuhofs Blick auf China (1655-1657). Die Kupferstiche in seinem Chinabuch und ihre Wirkung auf den Verleger Jacob van Meurs, Sinologica Coloniensia 21, Harrossowitz Verlag Wiesbaden. 

Kategorio:Nederlandaj esploristoj
Kategorio:Esploristoj de Azio